Գերմանիայի միջազգային համագործակցության ընկերության հետ համատեղ, «Լավ տեղական ինքնակառավարում Հարավային Կովկասում» ծրագրի շրջանակներում քաղաքացիների սպասարկման գրասենյակներ են հիմնվել Ստեփանավան և Կողբ միավորված բազմաբնակավայր համայնքներում: Նույն ծրագրի շրջանակներում Կապան, Սիսիան, Տեղ, Ապարան, Արագածավան, Բյուրեղավան, Ջրվեժ, Չարենցավան, Եղվարդ, Անի, Արենի և Օձուն համայնքներում ներդրվել է համայնքային կառավարման տեղեկատվական համակարգ (ՀԿՏՀ), որի շնորհիվ համայնքային վարչական ծառայություններն հավասարապես հասանելի են դառնում համայնքի կենտրոնում և բնակավայրերում: Տեղեկատվական համակարգերի շահագործման նպատակով ուսուցանվել են 330 համայնքային ծառայող: